# «INSTAGRAM» ՍՈՑԻԱԼԱԿԱՆ ԿԱՅՔԻ ԻՐ ՊԱՇՏՈՆԱԿԱՆ ԷՋԻ ՕԳՏԱՀԱՇՎՈՎ ԽԱՂԱՐԿՈՒԹՅԱՆ ՊԱՅՄԱՆՆԵՐՆ ՈԻ ԿԱՆՈՆՆԵՐԸ

#

* 1. «Instagram» սոցիալական կայքի իր պաշտոնական օգտահաշվով կազմակերպվող և անցկացվող խաղարկությունը (այսուհետ՝ Խաղարկություն) «Իզի Փեյ» ՍՊԸ-ի (այսուհետ նաև` Ընկերություն) կողմից կազմակերպվող գովազդային արշավ է, որը նպատակ ունի ընդլայնել Ընկերության ծառայությունների և պրոդուկտների սպառողների շրջանակը։
	2. Սույն կանոններով սահմանվում են Էլեկտրոնային դրամապանակի հաշվառման հաշիվների օգտատերերի կողմից Խաղարկությանը մասնակցելու, Խաղարկության արդյունքում շահելու և շահումը ստանալու կարգն ու պայմանները։
	3. Խաղարկությանը կարող են մասնակցել Ընկերության ծառայությունների և պրոդուկտների սպառողները և պոտենցիալ սպառողները, առանց սահմանափակման, ովքեր ունեն «Instagram» սոցիալական կայքում գործող ակտիվ օգտահաշիվ։
	4. Խաղարկությանը մասնակցելու համար «Instagram» սոցիալական կայքում գործող ակտիվ օգտահաշվի օգտատերը պետք է կատարի «Instagram» սոցիալական կայքում Ընկերության պաշտոնական օգտահաշվի համապատասխան հրապարակմամբ ներկայացված գործողությունները՝ տվյալ հրապարակումը հավանելու, հրապարակումը ներկայացրած Ընկերության պաշտոնական էջի հետևորդ գրանցվելու, նշված հրապարակման մենկաբանությունների դաշտում իր հետևորդների ցանկից մեկ օգտահաշվի օգտատիրոջ նշելու մասերով։ Ընդ որում, մեկ օգտատեր կարող է մեկնաբանել սույն կետով սահմանված հրապարակումը միայն մեկ անգամ՝ մեկնաբանության դաշտում նշելով միայն մեկ օգտահաշիվ։
	5. Խաղարկության արդյունքներով հաղթողների առավելագույն քանակը կազմում է 10 /տասը/ հոգի։
	6. Խաղարկության ամփոփումը անց է կացվելու հոկտեմբերի 1-ին՝ "[random.org](http://random.org/)" առցանց հարթակի օգնությամբ՝ պատահականության սկզբունքով ընտրություն կատարելու միջոցով։
	7. Սույն կանոնների 1․4 կետով սահմանված պայմաններն ամբողջությամբ և պատշաճ կարգով չպահպանած օգտահաշիվները Խաղարկությանը չեն մասնակցելու, իսկ մասնակցելու և նույնիսկ հաղթող ճանաչվելու դեպքում հաղթանակը ենթակա է չեղակրման։
	8. Խաղարկության յուրաքանչյուր հաղթողին տրամադրվելու է 2021 թվականի հոկտեմբերի 8-ին կայանալիք «Midnight Vol.3» միջոցառման թվով 2 /երկու/ հրավիրատոմս։
	9. Խաղարկության հաղթողներին մրցանակները՝ 2021 թվականի հոկտեմբերի 8-ին կայանալիք «Midnight Vol.3» միջոցառման հրավիրատոմսերը ենթակա են տրամադրման մինչև 2021 թվականի հոկտեմբերի 7-ը ներառյալ։ Խաղարկության մրցանակները ենթակա չեն փոխարինման, դրամական արտահայտմամբ համարժեք այլ ծառայության կամ նյութական արժեքով փոխարինման։
	10. Սույն կանոնները կարող են միակողմանիորեն փոփոխվել Ընկերության կողմից` խմբագրված տարբերակը [www.easypay.am](http://www.easypay.am/) կայքում հրապարկելու միջոցով:
	11. Սույն կանոնները և նկարագրված բոլոր գործողություններն ու փոխհարաբերությունները կարգավորվում են Էլեկտրոնային դրամապանակի հաշվառման հաշվի օգտատիրոջ և Ընկերության միջև կնքված հրապարակային պայմանագրով, Ընկերության աշխատանքի կանոնակարգով, Էլեկտրոնային դրամապանակի համակարգի կանոններով: Սույն կետով սահմանված փաստաթղթերով առանձին կարգավորման բացակայության դեպքում խնդրո առարկա իրավիճակը կարգավորվում է ՀՀ գործող օրենսդրությամբ սահմանված կարգով:
	12. Սույն կանոնները գործում են մինչև Խաղարկության արդյունքների ամոփումը և ամփոփումից բխող գործողությունների ամբողջական ավարտը։